подробният анализ на използването на остатъчната квота в тези случаи показва, че неограниченият достъп води до постигане на окончателен баланс от гледна точка на произхода, който не е справедлив. По-специално често беше наблюдавано, че делът във вноса на имащите право за ползване по-малки държави доставчици през четвъртото тримесечие е бил винаги значително под средното равнище от предходните тримесечия. Този дисбаланс е пряк резултат от водещото до елиминиране присъствие на тези по-големи държави износителки, които са изчерпали своите конкретно определени за тях квоти, а това води до неоправдани ефекти на изтласкване от пазара в противоречие с интереса на Съюза за запазване на търговските потоци във възможно най-голяма степен по отношение на произхода (38).
 (82)
 Поради това, с цел да се гарантира, че необходимият достъп до остатъчната квота в тези случаи не води до неоправдано изтласкване на традиционните търговски потоци на имащите право за ползване по-малки държави доставчици, Комисията счита, че е целесъобразно да се ограничи достъпът до остатъчните квоти от страна на държави, които се ползват от изчерпани конкретно определени за тях квоти. Този достъп ще бъде ограничен само до количествата, надвишаващи средната квота, използвана от по-малките държави доставчици през четирите тримесечия (39). Тази корекция ще се прилага за категории продукти 10, 12, 13, 14, 15, 21, 22 и 28 (40).
 Режим 3: запазване на статуквото
 (83)
 За останалите категории Комисията счита, че въз основа на наблюдаваните тенденции, които не показват неоправдано изместване по отношение на произхода, е в интерес на Съюза да продължи да се прилага статуквото, т.е. да се разрешава достъпът през четвъртото тримесечие до квотата без ограничения за бенефициерите на изчерпани конкретни за всяка държава квоти. Въпреки това, за да се осигури запазването на търговските потоци на бенефициерите по право на остатъчната квота, неизползваните пренесени квоти ще бъдат обособени за използване от тях. В такъв случай този неограничен достъп ще се прилага за категории 2, 3А, 3Б, 4А, 6, 7, 9, 17, 18, 19, 24, 25Б и 26 (41).
 Особени случаи: категории продукти 1, 4Б, 8 и 25A
 (84)
 Описаният по-горе подход не може да се прилага, поради различни причини, към категории продукти 1, 4Б, 8 и 25А.
 (85)
 След налагането на окончателни мерки и до прилагането на новите корекции в рамките на настоящия преглед спрямо категория продукти 1 се прилагаше система от общи тарифни квоти. Това не позволява извършването на анализ на ефекта на изтласкване като направения за категориите продукти в букви а)—в) по-горе.
 (86)
 Въпреки това в рамките на първия регламент за преглед Комисията реши, че таван от 30 % на тримесечие позволява запазването във възможно най-голяма степен на традиционните търговски обеми както по отношение на обема, така и по отношение на произхода. По същите причини Комисията счита, че поддържането на таван от 30 % от първоначално наличната остатъчна квота в началото на четвъртото тримесечие продължава да бъде най-добрият начин за предотвратяване на възможността държавите, които ще се възползват от конкретно определена за тях квота в тази категория след индивидуалната корекция, за която е взето решение в рамките на настоящия преглед, да изтласкат бенефициерите по право